黃鶴樓（《宋詩紀事》亦未收）
作者：盧郢
朝代：唐

paragraphs: 黃鶴何年去杳冥，高城千載倚江城。
碧雲朝捲四山景，流水夜傳三峽聲。
柳暗西州供騁望，草芳南浦徧離情。
登臨一晌須回首，看却鄉心萬感生。
（《古今圖書集成·職方典》一一二五《武昌府部》）（〖1〗見北宋熙寧間刻《鄂州雜詩碑》，參前「賈島」條。
又見《方輿勝覽》卷二八。
）。